
Premierul slovac: Unele state occidentale iau în 
considerare acorduri bilaterale pentru a trimite 

Mai mulţi membri ai NATO şi Uniunii Europene iau în considerare trimiterea de 
soldaţi în Ucraina pe o bază bilaterală, a declarat luni prim-ministrul slovac Robert 
Fico, citat de Reuters, transmite Agerpres. 


Fico, care se opune de mult timp livrărilor militare către Ucraina şi a adoptat o 
poziţie considerată de unii critici drept prorusă, nu a oferit detalii, iar alţi lideri 


europeni nu au comentat deocamdată remarcile sale. 


El s-a exprimat înaintea unei întâlniri a liderilor europeni la Paris la care urmează s* 
participe şi el în cursul zilei de luni. 


„Mă voi limita să spun că aceste teze (în pregătirea reuniunii de la Paris — n.r.) implică 
faptul că un număr de state membre ale NATO şi UE iau în considerare că îşi vor 
trimite trupe în Ucraina pe o bază bilaterală”, a declarat Fico într-un briefing televizat 
în urma unei reuniuni a consiliului de securitate al Slovaciei. 


„Nu pot spune în ce scop şi ce ar trebui să facă acolo”, a spus el, adăugând că 
Slovacia, membră a UE şi NATO, nu va trimite soldaţi în Ucraina. 


Fico a mai spus că el vede un risc de amplă escaladare a conflictului din Ucraina şi că 
nu pot fi dezvăluite publicului informaţii suplimentare. 


Aproximativ 20 de lideri europeni, inclusiv Fico, se vor reuni luni la Paris pentru a-i 
trimite preşedintelui rus Vladimir Putin un mesaj de hotărâre europeană asupra 
Ucrainei şi a contracara discursul Kremlinului potrivit căreia Rusia este obligată să 
câştige un război care intră acum în al treilea an, a anunţat Franţa. 


Preşedintele francez Emmanuel Macron i-a invitat pe liderii europeni la Palatul 
Elysee pentru o întâlnire de lucru anunţată recent din cauza a ceea ce consilierii săi 
spun că este o escaladare a agresiunii ruse în ultimele săptămâni. 


Fico a spus că organizarea întâlnirii arată că strategia Occidentului cu privire la 
Ucraina a eşuat. El a adăugat că va lua parte într-un spirit constructiv, deşi materialul 
pentru discuţii l-a făcut să simtă „un fior pe şira spinării”. 

SUA trimit soldati in ucraina ucraina 

care a fost redactor și reporter pentru un post de televiziune, a decis să-și 
continuie drumul în presa scrisă. 

